રામ-અયનના આ માર્ગ તો પછી આંખોનો રોમાંચ ખોઈ બેઠા, બારીબહાર અંધારામાં જોતાં જોતાં રામ-લક્ષ્મણ-જાનકી અમેય કાળમાં આ રસ્તે ગુજર્યા હશે, એ છબી-વનવાસી યાત્રિકની છબી ઉપસવા લાગી હતી. તુલસીદાસે વનમાં પદયાત્રા કરતાં રામ-લક્ષ્મણ-સીતાનું અવિસ્મરણીય ચિત્ર દોર્યું છે. વનમાં આગળ રામ ચાલે, તેમની પાછળ સીતા. રામના પગલામાં પોતાનું પગલું ન પડે, એમ સીતા રામના બે પગલાં વચ્ચે પગલાં પાડતાં ચાલતાં હતાં. અને લક્ષ્મણ-લક્ષ્ણ તો પછી રસ્તાની જરા ડાબી બાજુએ ચાલતો, જેથી બન્નેનાં પગલાં અક્ષુણ્ણ રહે. આગળ રામ વચ્ચે સીતા પાછળ લક્ષ્મણ – તો તુલસીને ઉપમા સૂઝે-